Diari Oficial de la Generalitat Valenciana


Sumari del DOGV 2193, del 26-01-1994 (1994/830353)

ORDRE de 20 de desembre de 1993, de la Conselleria d'Educació i Ciència, per la qual s'autoritza el canvi de titularitat i denominació específica del centre autoritzat de dansa de grau elemental Dansomanie de València.
--------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/12/20/(5)/dof/vci/html**

### Dades del document

Número de DOGV
:   2193

Data del DOGV
:   26-01-1994

Secció del DOGV
:   DISPOSICIONS GENERALS

Número del document
:   1994/830353


Data del document
:   20-12-1993

Organisme emissor
:   Conselleria de Educació i Ciència

Tipus de document
:   Ordre

ORDRE de 20 de desembre de 1993, de la Conselleria d'Educació i Ciència, per la qual s'autoritza el canvi de titularitat i denominació específica del centre autoritzat de dansa de grau elemental Dansomanie de València. [94/0184]  
Vist l'expedient incoat a instància d'Ana María Alvarez Angel, representant de la mercantil Centro Europeo de Danza, SL, en que se sol·licita el canvi de la titularitat del centre autoritzat de dansa de grau elemental Dansomanie, situat a l'avinguda del Cid, 27, de València, amb número de codi 17464331, en favor de l'entitat que aquesta representa, així com l'autorització del canvi de la seua denominació específica per la de Centro Europeo de Danza, SL.  
Vist que el centre va ser classificat com a centre no oficial reconegut de dansa pel Decret 24/1988, de 22 de febrer, del Govern Valencià (DOGV de 26 de febrer), i que mitjançant l'Ordre de 4 d'agost de 1993, de la Conselleria d'Educació i Ciència, va ser autoritzat per a impartir els ensenyaments de dansa de grau elemental del nou sistema educatiu.  
Vist que, segons consta en el Registre de Centres Docents de la Comunitat Valenciana, la titularitat del centre correspon a Inmaculada Gil Lázaro i M. Isabel Rodríguez Lázaro, les quals, mitjançant el document públic de cessió de titularitat amb número de protocol 496 atorgat davant del notari de València José Manuel García de la Cuadra el 4 de març de 1993, cedeixen la titularitat del centre Dansomanie, amb número de codi 44190618, a favor de la societat Centro Europeo de Danza, SL, que a través dels seus representants legals l'accepta i se subroga en tots els drets i les obligacions de l'anterior titularitat.  
Vist que la mercantil Centro Europeo de Danza SL, va ser constituïda mitjançant el document públic amb número de protocol 2026, atorgat davant del notari de València Rafael Gómez-Ferrer Sapiña el 7 de maig de 1992, i inscrita en el Registre Mercantil de la província de València, tom 4233, general 1545, foli 162, full núm. V20810, inscripció 1ª, el dia 15 de desembre de 1992.  
Atesos la Llei Orgànica Reguladora del Dret a l'Educació, la Llei Orgànica General del Sistema Educatiu i el Reial Decret 332/1992, de 3 d'abril, sobre autorització de centres docents privats per a impartir ensenyaments de règim general no universitaris.  
Fent ús de les atribucions que em confereix l'article 35 de la Llei de Govern Valencià,  
ORDENE  
Primer  
Autoritzar el canvi de titularitat del centre autoritzat de dansa de grau elemental Dansomanie, amb número de codi 03741396, a favor de l'entitat mercantil Centro Europeo de Danza, SL, amb NIF B-96065651, la qual, com a cessionària, se subroga en totes les obligacions i els drets que el centre cedent haguera contret amb la Conselleria d'Educació i Ciència o amb el Ministeri d'Educació i Ciència.  
Segon  
Autoritzar el canvi de denominació específica del centre Dansomanie, que passarà a anomenar-se Centro Europeo de Danza, SL.  
DISPOSICIÓ ADDICIONAL  
Aquestes autoritzacions s'inscriuràn en el Registre de Centres Docents de la Comunitat Valenciana.  
DISPOSICIÓ FINAL  
Contra aquesta ordre, que posa fi a la via administrativa segons que disposa l'article 109. c de la Llei 30/1992, podrà interposar-s'hi recurs contenciós administratiu, amb la comunicació prèvia davant el Conseller d'Educació i Ciència tal com exigeix l'article 110.3 de la llei esmentada, davant del Tribunal Superior de Justícia de la Comunitat Valenciana, en el termini de dos mesos comptadors des de la data de la publicació d'aquesta ordre en el Diari Oficial de la Generalitat Valenciana, d'acord amb el que disposa l'article 58.3 de la Llei de la Jurisdicció Contenciosa Administrativa.  
València, 20 de desembre de 1993  
El Conseller d'Educació i Ciència,  
JOAN ROMERO GONZÁLEZ


Còpia Permalink ELI